Министр: "ЖЭО басшыларына айыппұл салу керек"
"Министр: "ЖЭО басшыларына айыппұл салу керек"" | "https://abai.kz/post/162409"
TITLE: Министр: "ЖЭО басшыларына айыппұл салу керек"
URL: https://abai.kz/post/162409
META: "Министр: "ЖЭО басшыларына айыппұл салу керек"" | "https://abai.kz/post/162409"
DATE: 20.12.2022
AUTHOR(s): Abai.kz
TOTAL WORDS: 118
TEXT: Энергетика министрі Болат Ақшолақов апатқа жол берген ЖЭО-лардың бірінші басшыларына айыппұл салу керек деп есептейді. Бұл туралы ол бүгін Үкімет отырысында мәлімдеді. «Электр стансаларын, жылу және электр желілерін энергетикалық бақылауды жүргізе отырып, Кәсіпкерлік кодекс шеңберінен шығару ұсынылады. Екіншіден, тәуекел дәрежесін бағалау критерийлері мен тексеру парақтарын қолданбай бақылау, станцияларды, жылу және электр желілерін жыл сайын кемінде 4 рет тексеру, магистралдық жылу желілерін бақылауды әкімдіктерден министрліктің энергетикалық қадағалау комитетіне беру көзделіп отыр. Нұсқамаларды сот тәртібімен мәжбүрлеп орындату, авариялар мен технологиялық бұзушылықтардың туындауына қарай бақылау жасау, жөндеу жұмыстарына тексеру жүргізу және инвестициялық келісімнің орындалуы, Әкімшілік құқық бұзу туралы кодексте айыппұлдарды ұлғайту және оларды кәсіпорынның бірінші басшыларына салу бөлігінде энергетикалық бақылауды күшейтуге бағытталған салалық тәсілдерді қолдау қажет», - деді Болат Ақшолақов. Abai.kz
